सामग्री: कुलपति प्रोफ़ेसर संगीता श्रीवास्तव

द टाइम्स ऑफ़ इंडिया की रिपोर्ट के अनुसार, प्रोफ़ेसर श्रीवास्तव ने प्रयागराज के ज़िलाधिकारी भानू चंद्र गोस्वामी को चिट्ठी लिखकर यह शिकायत की है कि 'उनके घर से पास स्थित एक मस्जिद से रोज़ सुबह लाउडस्पीकर पर अज़ान करायी जाती है, जिससे उनकी नींद ख़राब होती है और इसका असर उनके स्वास्थ्य पर पड़ रहा है.'

प्रोफ़ेसर श्रीवास्तव ने ज़िलाधिकारी के अलावा, आईजी रेंज और एसएसपी समेत कई अधिकारियों को यह चिट्ठी भेजी थी.

उन्होंने लिखा, "रोज़ सुबह साढ़े पाँच बजे मस्जिद का लाउडस्पीकर बजने से मेरी आँख खुल जाती है, जिसके बाद नींद नहीं आती. इससे दिनभर सिर में दर्द रहता है और काम पर इसका असर पड़ रहा है."

उन्होंने लिखा कि 'वे किसी धर्म, जाति या वर्ग के ख़िलाफ़ नहीं हैं, पर चाहती हैं कि इसमें ज़रूरी सुधार किया जाये ताकि दूसरों की दिनचर्या प्रभावित ना हो.'

समाप्त

अपने इस पत्र में उन्होंने 2020 की पीआईएल संख्या-570 पर इलाहाबाद हाई कोर्ट के एक आदेश का हवाला देते हुए कार्रवाई की माँग की.

अख़बार की रिपोर्ट के अनुसार, पुलिसकर्मियों और ज़िला प्रशासन के कुछ लोगों की एक टीम ने मस्जिद प्रबंधन कमेटी से लाउड-स्पीकर की दिशा बदलवाई है, साथ ही स्पीकर की आवाज़ भी थोड़ी कम रखने को कहा है.

प्रयागराज के ज़िलाधिकारी भानू चंद्र गोस्वामी ने कहा कि यह ज़रूरी कार्रवाई नियमों के अनुसार की गई है.

लेकिन देवबंद के मौलाना इस घटना से नाराज़ हैं. मौलाना इशाक़ गोरा ने चेतावनी दी कि 'ऐसी टिप्पणियाँ करके सांप्रदायिक सौहार्द से छेड़छाड़ ना की जाये.'

उन्होंने कहा, "क्या मुसलमान आरती, भजन या किसी धार्मिक आयोजन में बजने वाले लाउड-स्पीकर की शिकायत करते हैं? इन मामलों में हमें एक दूसरे का सहयोग करना चाहिए."

महिलाओं के कपड़ों पर सीएम रावत की टिप्पणी से महिला कांग्रेस ख़फ़ा

ऑल इंडिया महिला कांग्रेस की राष्ट्रीय महासचिव ऐशवर्या महादेव ने बयान जारी कर उत्तराखण्ड के नये मुख्यमंत्री तीरथ सिंह रावत द्वारा महिलाओं के कपड़ों पर की गई टिप्पणी की आलोचना की है.

रावत ने एक सार्वजनिक कार्यक्रम में कहा था, "एक बहन जी बगल में बैठी थीं तो उनसे बात होने लगी, पर जब मैंने उनकी तरफ देखा तो नीचे गम बूट थे, जब और ऊपर देखा तो घुटने फटे थे, हाथ देखे तो कई कड़े थे, बच्चे दो साथ में उनके थे. मैंने पूछा कि कहाँ जाना है, तो उन्होंने कहा दिल्ली जाना है....\nपिछली सामग्री को संक्षेप में निम्नानुसार किया जा सकता है:
इलाहाबाद विश्वविद्यालय की कुलपति प्रोफ़ेसर संगीता श्रीवास्तव ने सुबह-सुबह होने वाली अज़ान का मुद्दा उठाया है.